Hawn jgħammru l-ħajjin Fl-għamara tal-mejtin. Ħalli 'l riġlejk b'ritmu jtambar Iħarrkuk tul trejqat f'masġar Ta' ħitan li ż-żmien żeba' Bil-griż tax-xjuħija. Mogħdijiet imtarrġa Iwasslu f'wisgħat imtaqqla B'uċuh ta' ħaġar maqlugħ u Xeblik ta' ħadid Il-baħar, ħars ma jinjedz: Jilgħaq b'ċafċif kiebi ż-żlieq Tal-moll, u minn wiċċ żejtni Jirrifletti f'mitt lewn B'riġiejn rotcb tkemmix l-art xiħa Imellsu t-tfal: għajnejn ċirki Jixorbuk, jgħaxxu l-qalb u Jġiegħlu l-ħsieb bħal radar Itektek f'ilmijiet imċajpra, Għalihom ċiviltà saħħa ma tħennx u T-tama bħal ħwejjiġhom niedja Tperper minn twieqi li jaraw biss Hitan mirquqa u fejn bħal skeletri Preistoriċi, il-'cranis' inikktu l-post, , Il-lej idewweb fid-dlam Ix-xfar li jiżarrdu r-ruħ. Minn ħajt waħdu wieqaf, is-sema Jittawwal skantat Fuq namrati li jġeddu s-sengħa Tat-tnissija. Bħal 'searchlight' mimdud Tirtogħod fil-baħar ix-xbieha tad-dawl Eletriku, u b'saba' nervuż Tħokk is-swar tan-naħa l-oħra, U darb'oħra tidwi s-sirena Minn ħalq qattus newwieħi Qalb il-ħerba.